CELEX: C2004/228/29
Language: fi
Date: 2004-09-11 00:00:00
Title: Yhteisöjen tuomioistuimen tuomio, (neljäs jaosto) 15 päivänä heinäkuuta 2004, asiassa C-419/03, Euroopan yhteisöjen komissio vastaan Ranskan tasavalta (Jäsenyysvelvoitteiden noudattamatta jättäminen — Direktiivin täytäntöönpanon osittainen laiminlyönti — Todistustaakka — Direktiivi 2001/18/EY)

11.9.2004   
            
            
               FI
            
            
               Euroopan unionin virallinen lehti
            
            
               C 228/15
            
         
      YHTEISÖJEN TUOMIOISTUIMEN TUOMIO,
   (neljäs jaosto)
   15 päivänä heinäkuuta 2004,
   asiassa C-419/03, Euroopan yhteisöjen komissio vastaan Ranskan tasavalta (1)
   
   (Jäsenyysvelvoitteiden noudattamatta jättäminen - Direktiivin täytäntöönpanon osittainen laiminlyönti - Todistustaakka - Direktiivi 2001/18/EY)
   (2004/C 228/29)
   Oikeudenkäyntikieli: ranska
   Asiassa C-419/03, Euroopan yhteisöjen komissio (asiamiehinään U. Wölker ja F. Simonetti) vastaan Ranskan tasavalta (asiamiehinään G. de Bergues ja D. Petrausch), jossa yhteisöjen tuomioistuinta vaaditaan toteamaan, että Ranskan tasavalta ei ole noudattanut geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12 päivänä maaliskuuta 2001 annetun Euroopan parlamentin ja neuvoston direktiivin 2001/18/EY (EYVL L 106, s. 1) mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai ainakaan ilmoittanut niistä komissiolle, yhteisöjen tuomioistuin (neljäs jaosto), toimien kokoonpanossa: jaoston puheenjohtaja J. N. Cunha Rodrigues sekä tuomarit N. Colneric ja K. Schiemann (esittelevä tuomari), julkisasiamies: C. Stix-Hackl, kirjaaja: R. Grass, on antanut 15.7.2004 tuomion, jonka tuomiolauselma on seuraava:
   
               1)
            
            
               Ranskan tasavalta ei ole noudattanut geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12 päivänä maaliskuuta 2001 annetun Euroopan parlamentin ja neuvoston direktiivin 2001/18/EY mukaisia velvoitteitaan, koska se ei ole antanut säädetyssä määräajassa kyseisen direktiivin — jonka säännökset poikkeavat geneettisesti muunnettujen organismien tarkoituksellisesta levittämisestä ympäristöön 23 päivänä huhtikuuta 1990 annetun neuvoston direktiivin 90/220/ETY säännöksistä tai menevät niitä pidemmälle — noudattamisen edellyttämiä lakeja, asetuksia ja hallinnollisia määräyksiä saattaakseen kyseisen direktiivin osaksi oikeusjärjestystään.
            
         
               2)
            
            
               Kanne hylätään muilta osin.
            
         
               3)
            
            
               Kukin asianosainen vastaa omista oikeudenkäyntikuluistaan.
            
         
      (1)  EUVL C 275, 15.11.2003.